Fusil automatique Modèle 1917

KinnigBroDoareFuzuilh damaotomatekMont en-droTennata dre amprest gazoù, pistonMunisionoù8 mm LebelProduerienManufacture d'Armes de Saint-Étienne (pezhioù ha sevel)Manufacture d'Armes de Tulle (pezhioù)Manufacture d'Armes de Châtellerault (pezhioù)Manufacture d'Armes de Paris (pezhioù)Mare produiñ1916–1918Niver produet85.333 (M1917)War-dro 4000 (M1918)Perzhioù teknikelM1917 / M1918Mas (hep kartouchenn)5,25 kg / 4,8 kgHirder1.330 mm / 1.110 mmHirder ar c'hanol800 mm / 580 mmHed-tenn efedus1.000 mTizh mont e-maez ar boledoù701 m/sEndalc'hKarger diabarzh pourveziet gant klipoù 5 kartouchennLezennRummad e Bro-C'hallB
An RSC 1917 (evit Ribeyrolles Sutter Chauchat), en ur mod ofisiel Fusil automatique modèle 1917, a voe ar fuzuilh damaotomatek kentañ produet a-yoc'h ha roet da soudarded en Istor. Ijinet e voe e Frañs da vare ar Brezel-bed Kentañ, ma servijas e 1917-1918 war an talbenn.

 Istor 
Adalek ar bloavezhioù 1890 e klaskas burevioù-studi an arme c'hall sevel fuzuilhoù damaotomatek ("aotomatek" eo ar ger a veze implijet d'ar mare-se). Al Lebel dre vorailh a oa neuze standart er vro. Al labourioù a zegasas e 1910 ar Meunier A6. Un nebeud skouerennoù anezhi a voe produet adalek 1913, ha ne servijas ket kalz war an dachenn. Deroù brezel an trañcheoù e miz Kerzu 1914 a ziskouezas interest an armoù damaotomatek. E 1915, ur bodad ennañ ar c'horonal Paul Chauchat hag an ijinourien Paul Ribeyrolles ha Charles Sutter a ginnigas pimpatromoù armoù nevez : ar fuzuilh-vindrailher Chauchat, hag ar fuzuilh a zeuas da vezañ an RSC 1917 Le fusil (semi-)automatique de 8 mm RSC modèle 1917, Armement réglementaire français (lennet d'an 19/06/2025).

Savet e oa an RSC 1917 gant elfennoù al Lebel (lamm ha fust da skouer). Ur sistem-tennata dre amprest gazoù hag ur piston hir he doa, hag ur c'harger diabarzh gant ur c'hlip 5 kartouchenn POPENKER Maxim, RSC M1917, Modern Firearms (lennet d'an 18/06/2025). Kambret e oa evit an 8 mm Lebel, ar pezh a blijas d'an arme peogwir e unvane ar munisionoù da reiñ d'ar soudarded, pa rae ar Meunier A6 gant ur c'halibr ispisial. Dibabet e voe an RSC M1917 en ur mod ofisiel gant an arme, met abalamour da gudennoù teknikel e krogas he froduiñ e miz Ebrel 1917 hepken.

16 skouerenn a voe kaset neuze e pep kompagnunezh c'hall ha fiziet en dennerien wellañ. Sioù a zeuas war-wel : skoilhet e chome an arm a-wechoù, gellet a rae e biston tarzhañ, ha re bonner ha re hir e oa (1330 mm) evit an emgann en trañcheoù dreist-holl. Un nebeud kemmoù evit simplaat mont en-dro ha produiñ ar fuzuilh a voe degaset war ar stumm kentañ-mañ.

E 1918 e voe degaset cheñchamantoù a-bouez : kemmet e voe sistem-pourveziañ ar fuzuilh evit gellet implijout laonennoù-kargañ ar Berthier 1907/15 enni. Berraet eus 20 cm ha skañvaet e voe ivez. Ar stumm nevez-mañ, anvet Fusil automatique modèle 1918 en ur mod ofisiel, pe R.S.C. 1918, a erruas re ziwezhat evit bezañ implijet war an talbenn. Implijet e voe gant ar C'hallaoued e-pad Brezel ar Rif (1921-1927), met dilezet e voe gant an arme goude-se Fusil Automatique Modèle 1918, Arme et Passion (lennet d'an 19/06/2025).

 Produiñ 
Meur a embregerezh a gemeras perzh e produiñ an RSC 1917  Fusil Automatique Modèle 1917, Arme et Passion (lennet d'an 19/06/2025) :

 Manufacture d'Armes de Tulle : boestoù-kulasenn, kanolioù, pontigoù ;
 Manufacture d'Armes de Châtellerault : platinennoù ;
 Manufacture d'Armes de Paris (embregerezh prevez) : brec'hennoù, karteroù ;
 Manufacture d'Armes de Saint-Étienne : pezhioù all ha sevel dibenn ar fuzuilhoù.

Ar 85.333 skouerenn produet betek miz Gwengolo 1918 a voe montet er MAS, war-bouez ur c'hant bennak er MAC.

4000 skouerenn eus an RSC 1918 a voe produet hepken.

 Er sevenadur 
An RSC 1917 a c'haller implijout e meur a c'hoari video, en o zouez Battlefield 1, Battlefield V pe World of Guns R.S.C. Mle 1917, IMFDB (lennet d'an 19/06/2025).

 Liamm diavaez 

 Le fusil semi automatique RSC modèle 1917 : approvisionnement et tir., skeudennoù mut troet gant an arme c'hall e deroù 1918 evit bezañ implijet en ur film deskiñ (lec'hienn an ECPAD)

 Levrlennadur 
  Les 100 ans du fusil semi-automatique R.S.C. 1917, teuliad e La Gazette des Armes, niv. 498, miz Even 2017

 Daveennoù 

Rummad:Fuzuilhoù
Rummad:Armoù Bro-C'hall
Rummad:Armoù ar Brezel-bed Kentañ